தற்போது வெளிநாட்டில் இருக்கும் ரத்தன் டாடா, இது குறித்து வெளியிட்டுள்ள அறிக்கையில் கூறியிருப்பதாவது: வாஜ்பாய் தலைமையிலான தேசிய ஜனநாயக கூட்டணி ஆட்சியில் இருந்தபோது தொலைத் தொடர்பு கொள்கைகளில் தள்ளாட்டம் ஏற்பட்டது. ஸ்பெக்ட்ரம் அலைவரிசை ஒதுக்கீட்டில் டாடா நிறுவனங்கள் ஆதிகப்படியான ஆதாயத்தை அடைந்ததாக குறிப்பிடுவதை நான் மறுக்கிறேன். காரணம், ஜி.எஸ்.எம்., மற்றும் சி.டி.எம்.ஏ., தொழில் நுட்பத்தில் இயங்கும் மொபைல் போன்களில் பெரும்பாலானவை ஜி.எஸ்.எம்., தொழில் நுட்பத்தை சேர்ந்தவை. டாடா மற்றும் ரிலையன்ஸ் போன்றவையே சி.டி.எம்.ஏ., தொழில் நுட்பத்தில் இயங்குகின்றன. டூயல் தொழில்நுட்பம் 2008ல் தான் நடைமுறைக்கு வந்துள்ளது. “2ஜி’ ஸ்பெக்ட்ரம் அலைவரிசை ஒதுக்கீட்டில் நடந்த முறைகேடுகள் தொடர்பான செய்திகளை சில மீடியாக்கள் தான் மிகைபடுத்தின. இதில், யாருக்கு உண்மையான ஆதாயம் கிடைத்தது என்பது பற்றி வெளியாகவில்லை.